Ο **Άλβαρο Θερβάντες Σορίμπας** (Βαρκελώνη, 12 Σεπτεμβρίου, 1989) είναι Ισπανός ηθοποιός του κινηματογράφου και της τηλεόρασης που είχε λάβει υποψηφιότητα στα Βραβεία Γκόγια για τους ρόλους του στα *El juego del ahorcado* (2007) και *Adú* (2020).

Βιογραφία
---------

Ο Άλβαρο Θερβάντες Σορίμπας γεννήθηκε στη Βαρκελώνη της Ισπανίας στις 12 Σεπτεμβρίου του 1989 στη γειτονιά Ελ Ραβάλ και είναι γιος του Χουάν Ραμόν, ενός εμπόρου υπολογιστών και της Εμίλια, μιας ανθοπώλης. Αργότερα μετακόμισε για να ζήσει στη γειτονιά του πατέρα του, στην Προμπλενού. Ήταν συμμαθητής με την επίσης ηθοποιό Ούρσουλα Κορμπερό. Ενδιαφέρθηκε για την υποκριτική αφού έπαιξε θέατρο στο σχολείο του.

Καριέρα
-------

Σπούδασε σε καλλιτεχνικό λύκειο ενώ έκανε τα πρώτα του βήματα ως ηθοποιός στην τηλεοπτική σειρά *Abuela de Verano*, σε σκηνοθεσία του Joaquin Oristrell και παραγωγή της Ισπανικής Τηλεόρασης. Αργότερα ξεκίνησε την καριέρα της Οπτικοακουστικής Επικοινωνίας χωρίς να την ολοκληρώσει.

Έκανε το νεμπούτο του στον κινηματογράφο με πολλές ταινίες μικρού μήκους προτού συμμετάσχει στο *Pretextοs* (2008), ένα δράμα που σκηνοθέτησε και πρωταγωνίστησε η Sílvia Munt, στο οποίο συμμετείχε επίσης η Laia Marull. Την ίδια χρονιά, απέκτησε τον πρώτο του πρωταγωνιστικό ρόλο στο *El juego del ahorcado*, μια κινηματογραφική εκδοχή ενός μυθιστορήματος της Inma Turbau στο οποίο μοιράστηκε τον πρωταγωνιστικό ρόλο με την Clara Lago. Για την ερμηνεία του, ήταν υποψήφιος για το βραβείο Γκόγια για τον καλύτερο πρωτοεμφανιζόμενο ηθοποιό. Αργότερα, μαζί με τον Μάριο Κάσας και τη Μαρία Βαλβέρδε, συμμετείχε σε δύο διασκευές του Federico Moccia, *Tres metros sobre el cielo* (2010) και *Tengo ganas de ti* (2012). Εργάστηκε επίσης δίπλα στον Saoirse Ronan στο *Hanna* (2011). Αργότερα, πρωταγωνίστησε στο *El sexo de los ángeles* (2012), όπου γνώρισε τους ηθοποιούς Àstrid Bergès-Frisbey και Llorenç González.

Ο ηθοποιός το 2011
Στην τηλεόραση ήταν επίσης μέρος του καστ της σειράς *Punta Escarlata*, *Luna*, *El misterio de Calenda* και *El corazón del océano*. Το 2015 συμμετείχε στη μίνι σειρά *Los nuestros*, με ηθοποιούς όπως ο Antonio Velázquez και ο Luis Fernández. Την ίδια χρονιά, άρχισε να πρωταγωνιστεί στο *Carlos, Rey Emperador* όπου ερμήνευσε τον κεντρικό χαρακτήρα, τον Carlos I de España.

Το 2016 πρωταγωνίστησε στην ταινία *1898: Los últimos de Filipinas*, του Salvador Calvo. Ένα χρόνο αργότερα ήταν ένας από τους πρωταγωνιστές της σειράς movistar+ *La zona*. Το 2018 ήταν μέρος του καστ της ταινίας του Julio Medem, *El Árbol de la Sángre*. Αργότερα, συμμετείχε στις ταινίες *Bajo el mismo techo* της Juana Macías και *Legado en los huesos* του Fernando González Molina, και οι δύο το 2019. Την ίδια χρονιά, πρωταγωνίστησε στη σειρά Telecinco *Brigada Costa del Sol*, μαζί με τον Hugo Silva. Το 2020 συμμετείχε στην ταινία *Adú*, για την οποία έλαβε υποψηγιότητα και πάλι για το Βραβείο Γκόγια καλύτερου δεύτερου ανδρικού ρόλου. Στη συνέχεια, πρωταγωνίστησε στην πρωτότυπη ταινία του Netflix *Loco por ella* τον Φεβρουάριο του 2021, σε σκηνοθεσία από Dani de la Orden και μαζί με την Susana Abaitua. Τον Οκτώβριο του ίδιου έτους ήταν ο πρωταγωνιστής σε μια πρωτότυπη σειρά της ίδια πλατφόρμας, *El tiempo que te doy*.

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 65725.
2. ↑  *Freebase Data Dumps*. Google.
3. ↑  www.sofiapedroche.com/2021/06/23/alvaro-cervantes-junto-hermana-angela-cervantes-numero-verano-harpers-bazaar/. Ανακτήθηκε στις 4  Σεπτεμβρίου 2021.
4. ↑  «NEOX - Series, programas y realities». *neox.atresmedia.com* (στα Ισπανικά). Ανακτήθηκε στις 8 Σεπτεμβρίου 2022.
5. ↑  RTVE.es (2 Φεβρουαρίου 2015). «'Carlos, Rey Emperador' empieza a rodarse». *RTVE.es* (στα Ισπανικά). Ανακτήθηκε στις 8 Σεπτεμβρίου 2022.
6. ↑  Cinemanía (4 Μαρτίου 2021). «Así es Álvaro Cervantes, nominado al Goya por 'Adú'». *Cinemanía* (στα Ισπανικά). Ανακτήθηκε στις 8 Σεπτεμβρίου 2022.
7. ↑  SensaCine, *Loco por ella*, ανακτήθηκε στις 2022-09-08
8. ↑  ««El tiempo que te doy», once minutos para superar un desamor». *La Voz de Galicia* (στα Ισπανικά). 31 Ιουλίου 2021. Ανακτήθηκε στις 8 Σεπτεμβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Álvaro Cervantes στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 172951483
* LCCN: no2014109762
* ISNI: 0000 0003 7209 2840
* GND: 1194261671
* SUDOC: 172591562
* BNF: cb16718009f (data)
* BNE: XX4821559

 |

 |